Държавен вестник, бр. 54, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  54
ОФИЦИАЛЕН РАЗДЕЛ
ПРЕЗИДЕНТ  
НА РЕПУБЛИКАТА
УКАЗ № 173
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Якуб Ал Атиики – из-
вънреден и пълномощен посланик на Държа-
вата Кувейт в Република България, с орден 
„Мадарски конник“ първа степен за неговия 
принос за развитието и задълбочаването на 
двустранните отношения.
Издаден в София на 6 юли 2022 г.
Президент на Републиката: 
Румен Радев
Министър на външните работи:  
Теодора Генчовска
Подпечатан с държавния печат.
Министър на правосъдието: 
Надежда Йорданова
4189
МИНИСТЕРСКИ СЪВЕТ
ПОСТАНОВЛЕНИЕ № 157 
ОТ 7 ЮЛИ 2022 Г.
за определяне на органите и структурите, 
отговорни за изпълнението на Плана за 
възстановяване и устойчивост на Република 
България, и на техните основни функции
МИНИСТЕРСКИЯТ СЪВЕТ
П О С Т А Н О В И :
Чл. 1. (1) С постановлението се определят 
органите, структурите и основните им функции 
по изпълнението на Плана за възстановяване и 
устойчивост на Република България, наричан 
по-нататък „Плана“.
(2) Планът се финансира със средства от 
Механизма за възстановяване и устойчивост, 
наричан по-нататък „Механизма“, създаден 
с Регламент (ЕС) 2021/241 на Европейския 
парламент и на Съвета от 12 февруари 2021 г. 
за създаване на Механизъм за възстановяване 
и устойчивост (OB, L 57/17 от 18 февруари 
2021 г.), и допълващо финансиране.
Чл. 2. (1) Средствата във връзка с инвес-
тиции, получаващи подкрепа от Механизма, 
се управляват съобразно приложимото ев-
ропейско и национално законодателство и в 
съответствие с принципите на добро финансово 
управление и прозрачност, определени в Регла-
мент (ЕС, Евратом) 2018/1046 на Eвропейския 
парламент и на Съвета от 18 юли 2018 г. за 
финансовите правила, приложими за общия 
бюджет на Съюза, за изменение на регла-
менти (ЕС) № 1296/2013, (ЕС) № 1301/2013, 
(ЕС) № 1303/2013, (ЕС) № 1304/2013, (ЕС) 
№ 1309/2013, (ЕС) № 1316/2013, (ЕС) № 223/2014 
и (ЕС) № 283/2014 и на Решение № 541/2014/
ЕС и за отмяна на Регламент (ЕС, Евратом) 
№ 966/2012 (OB, L 193/1 от 30 юли 2018 г.), на-
ричан по-нататък „Регламент (ЕС) 2018/1046“.
(2) При управлението и изпълнението на 
Плана не се допуска конфликт на интереси 
по смисъла на чл. 61 от Регламент (ЕС, Ев-
ратом) 2018/1046.
(3) Лицата, отговорни за управлението и 
изпълнението на Плана, предприемат необхо-
димите мерки, свързани с предотвратяването 
на измами, корупция, конфликт на интереси 
и двойно финансиране от Механизма и от 
други програми на Съюза, както и от други 
национални или международни източници 
на финансиране.
Чл. 3. (1) Отговорни за изпълнението на 
одобрения съгласно чл. 20 от Регламент (ЕС) 
2021/241 План за възстановяване и устойчи-
вост са:
1. заместник министър-председателят по 
еврофондовете и министър на финансите;
2. ръководителите на отговорните ведом-
ства и организации съгласно приложение № 1, 
в рамките на които има определени структури 
за наблюдение и докладване, структури за 
наблюдение и крайни получатели по Плана.
(2) Краен получател е физическо или юри-
дическо лице или тяхно обединение, което 
изпълнява конкретна инвестиция по Плана. 
Крайните получатели са определени в при-
ложение № 1 или по реда на Постановление 
№ 114 на Министерския съвет от 2022 г. за 
определяне на детайлни правила за предос-
тавяне на средства на крайни получатели от 
Механизма за възстановяване и устойчивост 
(ДВ, бр. 43 от 2022 г.).
Чл. 4. (1) Заместник министър-председате-
лят по еврофондовете и министър на финан-
сите организира и координира процесите по 
одобрението на Плана по смисъла на чл. 20 от 
Регламент (ЕС) 2021/241 и по изменението му.
(2) Заместник министър-председателят по 
еврофондовете и министър на финансите или 
оправомощено от него лице сключва спора-
зумение с лице по чл. 3, ал. 1, т. 2, както и 
с оправомощен представител на отговорно 
ведомство от приложение № 1 във връзка с 
изпълнение на реформите.
(3) Споразумението по ал. 2 определя всич-
ки общи и специфични правила и условия, 
както и правата и задълженията на страните.
(4) Заместник министър-председателят 
по еврофондовете и министър на финансите 
одобрява система за управление и контрол 
на Плана.